ak:Fresh | Fresh Namibie | Aandkerk - Efesiërs
Ons het verlede week gekyk na die eerste deel van die wapenrusting van God. Die Waarheid as Gordel om ons heupe. Ernst het dit mooi uit gebeeld met die lap wat los hang en waar die vyand 'n houvas op ons lewens het.
Ons kyk vandag na Efesiërs 6:18, wat sê: "18Doen dit alles biddend en smeek God by elke geleentheid deur die Gees. Wees waaksaam en bid gedurig vir al die gelowiges."
Om hierdie vers beter te verstaan gaan ons bietjie na die konteks van die boek Efesiërs kyk.
Historiese konteks van Efesiërs
Ephusus was 'n hawe stad wat die handeldryf tussen Rome en Asia-Minor gevestig het.
Die stad het ń masiewe populasie gehad en Efese was bekend vir hulle "Pagan Worship" – afgode dien.
Die grootste standbeeld van die Griekse-godin "Artemis" was net buite die stad, en dit was bekend as een van die 7 wonders van daardie tyd.
Daar was ook ń Joodse sinagoge waar Paulus sy langste uitreik gedoen het. Hy was vir 3 jaar daar en het van daar af ń klomp kerke gevestig in en om Efese.
Die boek van Efesiërs en die verskillende dele
Paulus skryf hierdie brief aan die kerke van Efese dat hulle in hulle huidige konteks aan God kan vas hou.
In Efesiërs 1-3 praat Paulus oor beginsels van respek nou dat God se werk in Jesus voltooid is.
In Efesiërs 4-5 praat Paulus oor die beginsels oor hulle/ons huidige bestaan.
In Efesiërs 6 praat Paulus oor beginsels wat raak aan hulle/ons daaglikse stryd teen die bose.
Wat die boek van Efesiërs briljant doen is...
Waar is ek en jy in ons geloof, ons pad met Jesus?
Is ons op 'n plek waar ons die waarhede en die beginsels van Efesiërs toepas?
Is ons nog op 'n plek van onsekerheid?
Ons is Christene, ons is volgelinge van Christus.
Ons behoort aan Hom, en ons moet ons lewens aan Hom toewy.
Dit is basies wat Paulus vir die gemeente van die Efesiërs skryf in hierdie brief.
Hy herinner hulle dat ons op ń sekere manier moet leef, omdat Christus Sy lewe vir hulle, en vir ons, aan die kruis gegee het. Sodat ons die lewe, die ewige lewe kan hê.
As jy nog wonder of JY vergewe is, of JY geroep is, of JY die lewe het, die antwoord is JA!
Ons is kinders van God, ons weet dit en Efesiërs herinner ons daarvan..
Efesiërs lig ons ook mooi in hoe om as kinders van God te leef. Wat ons moet doen, hoe ons dit moet doen en waarvoor ons geroep is..
Hierdie skryf Paulus direk na die wapenrusting van God wat ons as gelowiges daagliks moet aantrek…
Gebed is die sleutel van die wapenrusting. Gebed is die sleutel tot ons groei met Jesus.
Hoe lyk ons gebeds lewe?
Ons weet dat ons daagliks in 'n stryd is teen sonde, teen goed wat met ons gebeur dat ons soos heidene optree…
Ons wil graag die regte ding doen, of vriendelik wees met die mense wat saam met ons werk, of die ou op die straat.. maar dit is baie makliker om net gou my toys uit die kot uit te gooi, en dan miskien later bietjie sleg te voel daaroor..
Dalk is ons in ń "auto-pilot mode" deur die meerderheid van ons dag by die werk, en dan nog by die huis ook…
Ons kom by die huis, uitgeput na werk, en dan voor jy jou oë uitvee slaap die kinders al en jy en jou beter helfde het nie eens gesels nie.
En voor jy weer sien, is dit 2022… nog ń jaar verby, maar nie veel het gebeur nie…
Yes, daar het dalk goedjies hier en daar verander, maar die groot goed; redelik die selfde as verlede jaar…
Aftree is om die draai…
En met alles wat aan die gebeur is, met hierdie ongelooflike rond hardloop, besef ons te laat dat ons nie gegroei het in ons verhouding met Jesus soos ons elke jaar in ons "new-years resolutions" gesê het ons wil groei nie…
Die sleutel tot hierdie groei is gebed… Die sleutel om die stryd teen die bode in ons daaglikse lewens te oorwin is gebed…
"Wat is Gebed?
"Kyk, Ek staan by die deur en Ek klop. As iemand my stem hoor en die deur oopmaak, sal Ek ingaan na hom toe en saam met hom maaltyd hou, en hy met My" - Openbaring 3:20.
Ek ken geen Bybelteks wat meer lig op gebed werp, as hierdie uitspraak van Jesus nie. Om te bid, is om Jesus toegang tot jou hart te gee. En dit is in die eerste plek nie ons gebed wat Jesus beweeg nie,dit is Jesus wat ons beweeg tot gebed. Hy klop. Hy wil inkom by ons.Ons gebede is altyd die gevolg van Jesus se klop aan die deur van ons hart.
Dit werp nuwe lig op ou profetiese uitsprake."En voordat hulle roep, sal Ek antwoord; terwyl hulle nog spreek, verhoor Ek" (Jes 65:24). Ja waarlik, nog vóórdat ons roep, weet Hy al wat ons nodig het.
Om te bid is niks anders as om Jesus toegang te gee tot ons nood nie. Bid is om Jesus toe te laat om ons sorge weg te neem. Bid is om sy Naam te verheerlik te midde van ons nood.Die uitkoms van die gebed is daarom ook nie afhanklik van die krag van die bidder nie. Goddank nie! Die gebed maak dit vir Jesus moontlik om metSYkrag in ons te werk. As ons maar aan Hom toegang wil verleen. Hy wat aan ons die voorreg van die gebed gegee het, ken ons deur en deur. "Want Hy weet watter maaksel ons is, gedagtig dat ons stof is"(Ps 103:14). Om te bid is dus niks anders nie as om die deur van ons hart wyd oop te maak vir Hom. En dit vra geen krag nie, maar is slegs 'n kwessie vanwil.Wil onshom toegang gee tot ons nood? Dít is die enigste troos en fundamentele vraag met betrekking tot die gebed.
Bid is oneindig meer as woorde wat uitgespreek word. Dit is iets wat reeds aanwesig is in die siel voordat die woorde gevorm word. En dit bly in die siel, ook nadat die laaste klanke uitgespreek is. Dit is 'n saak van die hart; 'n bepaalde houding van ons hart teenoor God; 'n houding wat Hy onmiddellik herken as 'n gebed wanneer 'n mens 'n beroep op Hom doen.
"Die Gees staan ons ook in ons swakheid by: ons weet nie wat en hoe ons behoort te bid nie, maar die Gees self pleit vir ons met versugtinge wat nie met woorde gesê word nie" (Rom 8:26)."
Wat ek en jy moet doen in ons daaglikse lewens, as kinders van die Here Jesus, is om te bid. In elke oomblik, in elke geleentheid, soos ons asem haal wat natuurlik gebeur, sonder effort, moet ons oorgee aan Christus.
Hy is elke oomblik met ons, Hy gee ons krag in elke moeilike situasie. Hy hoor ons gebede. Hy antwoord ons gebede.